Tugume ayagala kkooti eyise ekiragiro okuziikula Ssemwanga baggyeyo ssente ze baamuziise nazo kubanga ssente zibeera za ggwanga era kimenya mateeka okuzisaanyaawo.
Omwogezi w’ekitongole kya CID, Vicent Ssekate yategeezezza nti be baayise okweyanjula ku poliisi ku musango guno kuliko SK Mbuga, Meddie Ssentongo, Edward Kyeyune, Lawrence Kiyingi (King Lawrence), Cameroon Gitawo, Fred Ssekyanja ne Herbert Luyinda.
Tugume yagambye nti eky’okuyita abavubuka bano ku poliisi kibasanyusizza kyokka kati amaanyi bagatadde ku kufuna kiragiro kya kkooti baziikule omulambo gwa Ssemwanga baggyeyo ssente z’eggwanga olwo balyoke baddemu okumuziika.
Wabula Meddie Ssentongo yeewuunyizza poliisi okuyita abantu n’etwaliramu n’abateetabye mu kuziika nga King Lawrence wamu n’abo abaasigadde mu kidaala nga ye (Meddie) ne SK Mbuga.
Kenneth Muyanja omu ku baamansizza ssente mu ntaana yagambye nti ssi be basoose okuziika omuntu ne ssente, kyokka bwe baba baakikoze mu bukyamu beetegefu okwetonda basasule engassi, ekyo kiggwe.
Bannayuganda abalala abali e South Africa nabo banyiivu ku ky’akoleddwa aba Rich Gang kye bagamba nti tekyakomye ku kubaswaza wabula kigenda kuleetera gavumenti okubatunuuliza eriiso ejjogi okukkakkana nga n’abatalina mutawaana babatwalidde mu bikwekweto ebiyinza okukolebwa ku Bannayuganda be bateebereza obufere (abaakazibwako Sangoma) Kyokka waliwo abaategese akabaga ku Space Lounge ekimu ku bifo ebisanyukirwamu okumpi n’ekibangirizi ky’eggaali y’omukka ku Lwokuna ekiro nga kano kaagendereddwamu okujjukira obulamu bwa Ssemwanga n’eswagga lye, kyokka ne katajjumbirwa era aba Rich Gang kumpi bonna tebaaketabyeko.
Abadigize abazze ku kabaga baabadde basuubira aba Rich Gang okujja mu bungi bamanse ssente awatali kuzeeguya nga bajjukira munnaabwe Ssemwanga, wabula ne kitabeerawo.
Muyanja yagambye nti bammemba bannaabwe mu Rich Gang bangi olwamaze okuziika ne balinnya ennyonyi ne baddayo e South Africa, ky’ekyabalemesezza okulabikako.
Abeetabye ku kabaga obwedda bagamba nti aba Rich Gang ekibalemesezza okujja, bandiba nga batya poliisi kubakwatira awo.
- Charlie Lubega owa Club Guvnor obukadde 5
- Omugagga Buchana yawaddeyo ddoola 100
- Godfrey Kirumira yasuubizza obukadde 5
- Herbert Luyinda yasuubizza ddoola 1,000
- Henry Kato (abadde maneja wa Ssemwanga) yasuubizza obukadde 10
- Njako(Moses Nkoyooyo) obukadde 3
- Gadha Sadati Sserusiba yasuubiza obukadde 2
- Maama Lususu yawaddeyo mitwalo 50
- Rich Gang basuubiza emitwalo 10 egya ddoola
- King Lawrence emitwalo 4 egya ddoola
- Omubaka Ibrahim Kasozi yasuubizza obukadde 5
- Moses Kikomeko yasuubiza obukadde 2
- Moses waligo yasuubizza akakadde kamu
- Fred Seruzzi emitwalo 50
- L Sekyanzi obukadde 5
-
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn tum_Latn lug_Latn lug_Latn lug_Latn lug_Latn lug_Latn lug_Latn lug_Latn scn_Latn lug_Latn unk